EkBass/fiwiki-20250220-pages-articles huggingface dataset:
Geovanni

Geovanni Deiberson Maurício eli Geovanni (s. 11. tammikuuta 1980 Acaiaca, Minas Gerais, Brasilia) on brasilialainen jalkapalloilija. Pelipaikaltaan Geovanni on hyökkäävä keskikenttäpelaaja, mutta hän pystyy pelaamaan myös puhtaasti hyökkääjänä. Hän edustaa Major League Soccerin San Jose Earthquakesiä. == Pelaajaura == === Seurajoukkueura === Cruzeirossa pelatessaan Geovannista uskottiin tulevan todellinen supertähti Brasilialle. Hänet lainattiin América Mineirolle kaudeksi 1998–1999 ja lopulta espanjalainen FC Barcelona hankki hänet riveihinsä 18 miljoonan euron siirtosummalla. Vuonna 2003 Geovanni vuokrattiin SL Benficalle Portugaliin, ja lopulta Benfica päätyi ostamaan hänet kokonaan riveihinsä hyvien näyttöjen vuoksi. Benficassa Geovanni viihtyi 2003–2006, kunnes hän palasi kotimaahansa, ja entiseen seuraansa Cruzeiroon. Cruzeirossa Geovanni pelasi vain 12 ottelua, kunnes siirtyi kesäkuussa 2007 Englantiin, Manchester Cityn riveihin, jossa hän pelasi 19 ottelua ja teki 3 maalia. Kesällä 2008 Geovanni siirtyi nousijajoukkue Hulliin, jossa hän saman tien ottelussa Fulhamia vastaan teki Hull Cityn kaikkien aikojen ensimmäisen Valioliiga-maalin. Elokuussa 2010 Geovanni siirtyi yhdysvaltalaiseen San Jose Earthquakesiin, jossa hänestä tuli seuran historian ensimmäinen niin sanottu designated player. === Maajoukkueura === Geovanni oli edustamassa Brasilian alle 23-vuotiaiden joukkuetta vuoden 2000 kesäolympialaisissa. Brasilia voitti kaikki alkulohkonsa ottelut, mutta hävisi puolivälierissä Kamerunille, joka voitti myöhemmin olympiakultaa. Miesten joukkueessa Geovanni debytoi vuonna 2001 Copa America -turnauksessa. == Lähteet == == Aiheesta muualla == * Geovannin profiili San Jose Earthquakesin sivustolla Luokka:Brasilialaiset jalkapalloilijat Luokka:Vuonna 1980 syntyneet Luokka:Elävät henkilöt
Disco Infiltrator

"Disco Infiltrator" on LCD Soundsystemin kappale, joka julkaistiin nimikkoalbumillaan vuonna 2005. Singlen b-puoli "Slowdive" on cover-versio Siouxsie and the Bansheesin samannimisestä kappaleesta. == Sisältö == # Disco Infiltrator # Slowdive (Xfm Session) Luokka:Vuoden 2005 kappaleet Luokka:LCD Soundsystemin kappaleet
Estadio Heliodoro Rodríguez López

Estadio Heliodoro Rodríguez López on jalkapallostadion Teneriffalla Espanjan Kanariansaarilla. Se sijaitsee saaren pääkaupungin Santa Cruzin keskustassa. Stadionin yleisökapasiteetti on 24 000, ja se toimii paikallisen jalkapalloseuran Club Deportivo Tenerifen kotistadionina. Kentän mitat ovat 107 x 70 metriä, mikä tekee siitä kenttäpinta-alaltaan Kanariansaarten suurimman jalkapallostadionin.El Heliodoro Rodríguez López cumple 90 añosEstadio Heliodoro Rodríguez López, en Love Canarias Stadion avattiin 25. heinäkuuta 1925 Tenerifen ja grancanarialaisen Marinon välisellä ottelulla. Sen yleisökapasiteetti oli tuolloin 7 000, ja se tunnettiin yksinkertaisesti nimellä Stadium. Nykyisen nimensä stadion sai vuonna 1950 seuran puheenjohtajana vuosina 1946–1950 toimineen Heliodoro Rodríguez Lópezin mukaan, joka aloitti ensimmäiset suuret uudistustyöt stadionilla. Sittemmin stadionia on laajennettu ja uudistettu useita kertoja, viimeksi vuonna 2001. Stadionin omistaa Teneriffan saarihallitus, joka osti sen velkaantuneelta seuralta vuonna 1970. Heliodoro Rodríguez Lópezilla on pelattu Espanjan korkeimman sarjatason Primera Divisiónin otteluita vuosina 1961–1962, 1989–1999, 2001–2002 ja 2009–2010. Espanjan jalkapallomaajoukkue on pelannut stadionilla kolmesti. Stadion toimii ajoittain myös konserttipaikkana, ja muun muassa Juanes, Maná ja Shakira ovat konsertoineet sillä. == Lähteet == == Aiheesta muualla == * Stadion CD Tenerifen sivustolla Heliodoro Rodriguez Lopez Luokka:Teneriffan rakennukset ja rakennelmat
Cruzeiro Esporte Clube

Cruzeiro Esporte Clube on vuonna 1921 perustettu brasilialainen jalkapalloseura Belo Horizontesta, Minas Geraisin osavaltiosta. Cruzeiro on pääasiallisesti jalkapalloseura, mutta sillä on toimintaa myös lentopallossa, yleisurheilussa, boccessa ja keilailussa. Cruzeiro on voittanut Brasilian mestaruuden 2003, Taça Brasilin 1966, Brasilian cupin kuusi kertaa ja Minas Geraisin osavaltiomestaruuden 36 kertaa. Seura on voittanut myös Copa Libertadoresin kahdesti, vuosina 1976 ja 1997. == Historia == Cruzeiro Esporte Cluben perustivat italialaiset maahanmuuttajat Belo Horizontessa tammikuussa 1921. Seuran alkuperäinen nimi oli Società Sportiva Palestra Italia ja vuoteen 1925 asti se päästi riveihinsä ainoastaan italialaistaustaisia pelaajia. Ensimmäiset osavaltiomestaruutensa seura voitti 1920-luvun lopulla. Palestra Italia säilyi seuran nimenä aina toiseen maailmansotaan asti, jolloin Brasilian hallitus kielsi kaikkia yhdistyksiä käyttämästä nimessään akselivaltojen maiden nimiä. Niinpä seurasta tuli ensin Palestra Mineiro tammikuussa 1942 ja sitten Cruzeiro Esporte Clube lokakuussa 1942. Cruzeiron toinen kultakausi osui sota-aikaan, jolloin seura voitti kolme perättäistä osavaltiomestaruutta 1943–1945. Vuonna 1952 Cruizero joutui taloudellisiin vaikeuksiin ja se joutui luopumaan kaikista ammattilaispelaajistaan. Se pelasi vuosia amatöörijoukkueella kunnes se jälleen nousi jaloilleen ja voitti muun muassa kolme osavaltiomestaruutta 1959–1961. Seura voitti perättäiset mestaruudet 1965–1969 ja vuonna 1996 se voitti Taça Brasilin, nykyisen mestaruussarjan edeltäjän. 1970-luvun lopulla Cruizero menestyi myös Etelä- Amerikan arvostetuimmassa seurajoukkueturnauksessa, Copa Libertadoresissa. Se voitti Copan 1976 ja pääsi finaaliin 1977. 1980-luvulla Cruzeiron menestys hiipui, mutta 1990-luvulla se nousi jälleen voittoihin. Vuonna 1993 se voitti ensimmäisen Brasilian cupin nuoren Ronaldon johdolla ja 1996 se voitti toistamiseen Copa Libertadoresin. Seuran menestys on jatkunut 2000-luvulla suurimpana huippunaan 2003 voitettu tripla, johon kuului osavaltiomestaruus, Brasilian cup ja Brasilian mestaruus. == Mestaruudet == *Copa Libertadores: 1976, 1997 (2) *Supercopa Sudamericana: 1991, 1992 (2) *Copa de Oro: 1995 (1) *Recopa Sudamericana: 1998 (1) *Copa Master de Supercopa: 1994 (1) *Campeonato Brasileiro Série A: 1966, 2003, 2013, 2014 (4) *Copa do Brasil: 1993, 1996, 2000, 2003, 2017, 2018 (6) *Supercopa do Brasil: 2004 (1) *Campeonato Mineiro: 1926, 1928, 1929, 1930, 1940, 1943, 1944, 1945, 1956, 1959,1960, 1961, 1965, 1966, 1967, 1968, 1969, 1972, 1973, 1974, 1975, 1977, 1984, 1987, 1990, 1992, 1994, 1996, 1997, 1998, 2003, 2004, 2006, 2008, 2009, 2011, 2014 (37) == Tunnettuja pelaajia == * Ronaldo * Rivaldo * Edílson * Juliano Belletti * Brito * Cris * Dida * Giovane Élber * Fred * Gilberto da Silva Melo * Geovanni * Luisão * Serginho * Ramires == Lähteet == == Aiheesta muualla == * Seuran kotisivut Luokka:Brasilialaiset jalkapalloseurat
Give It Up (kappale)

"Give It Up" on LCD Soundsystemin kappale, joka julkaistiin alun perin singlenä vuonna 2003 ja albumilla LCD Soundsystem vuonna 2005. == Kappaleet == A-puoli # B-puoli # * == Lähteet == Luokka:Vuoden 2003 kappaleet Luokka:LCD Soundsystemin kappaleet
Hairuddin Omar

Hairuddin Omar (s. 29. syyskuuta 1979) on malesialainen jalkapalloilija. Hänen seuroinaan ovat olleet Terengganu FA, Pahang FA ja PBDKT T-Team FC. Lisäksi hän on Malesian jalkapallomaajoukkueen jäsen. == Aiheesta muualla == * National Football Teams: Hairuddin Omar Omar, Hairuddin Omar, Hairuddin Omar, Hairuddin
Santiago de Querétaro

Santiago de Querétaro on kaupunki Querétaron osavaltiossa Meksikossa. Kaupungin asukasluku on 596 450\. Querétaron keskusta kuuluu Unescon Maailmanperintöluetteloon. Siellä on säilynyt poikkeuksellisen hyvin sekä siirtomaa-aikaista ruutuasemakaavaa että intiaanikorttelien mutkittelevia kujia. ==Lähteet== == Aiheesta muualla == Luokka:Unescon maailmanperintökohteet Meksikossa Luokka:Meksikon kaupungit Luokka:Querétaro
Lehlohonolo Seema

Lehlohonolo Simon Seema (s. 9. kesäkuuta 1980 Mafeteng) on lesotholainen jalkapalloilija. Hän aloitti uransa kotimaisissa seuroissa, mutta on jo pitkään pelannut eteläafrikkalaisissa seuroissa – Bloemfontein Celticissä ja Orlando Piratesissa. Hän on myös Lesothon jalkapallomaajoukkueen jäsen. == Aiheesta muualla == * National Football Teams: Lehlohonolo Seema Seema, Lehlohonolo Seema, Lehlohonolo Luokka:Elävät henkilöt
Ryang Yong-Gi

Ryang Yong-Gi (; s. 7. tammikuuta 1982 Osaka) on japanilais-korealainen jalkapalloilija. Hän pelaa japanilaisessa J2 Leaguen Vegalta Sendai -seurassa. Hän pelasi myös vuosina 2008–2017 Pohjois-Korean jalkapallomaajoukkueesssa 27 ottelua. == Lähteet == * National Football Teams: Ryang Yong-Gi Luokka:Pohjoiskorealaiset jalkapalloilijat Luokka:Japanilaiset jalkapalloilijat Luokka:Vuonna 1982 syntyneet Luokka:Elävät henkilöt
Voimistelu kesäolympialaisissa 1976

Voimistelu kesäolympialaisissa 1976 käytiin telinevoimistelussa 14 eri lajissa, joista kahdeksan oli miehille ja kuusi naisille. ==Miehet== ===Moniottelu=== Sija Urheilija Maa Pisteet Nikolai Andrianov 116,650 Sawao Katō 115,650 Mitsuo Tsukahara 115,575 ===Permanto=== Sija Urheilija Maa Pisteet Nikolai Andrianov 19,450 Vladimir Martšenko 19,425 Peter Kormann 19,300 ===Hevonen=== Sija Urheilija Maa Pisteet Zoltán Magyar 19,700 Eizo Kenmotsu 19,575 Nikolai Andrianov 19,525 Michael Nikolay 19,525 ===Renkaat=== Sija Urheilija Maa Pisteet Nikolai Andrianov 19,650 Aleksandr Ditjatin 19,550 Dănuț Grecu 19,500 ===Hyppy=== Sija Urheilija Maa Pisteet Nikolai Andrianov 19,450 Mitsuo Tsukahara 19,375 Hiroshi Kajiyama 19,275 ===Nojapuut=== Sija Urheilija Maa Pisteet Sawao Katō 19,675 Nikolai Andrianov 19,500 Mitsuo Tsukahara 19,475 ===Rekki=== Sija Urheilija Maa Pisteet Mitsuo Tsukahara 19,675 Eizo Kenmotsu 19,500 Henri Boërio 19,475 Eberhard Gienger 19,475 ===Joukkuekilpailu=== Sija Urheilijat Maa Pisteet Sawao Katō Mitsuo Tsukahara Hiroshi Kajiyama Eizo Kenmotsu Hisato Igarashi Shun Fujimoto valign=top Nikolai Andrianov Vladimir Markelov http://www.sports- reference.com/olympics/athletes/ma/vladimir-markelov-1.html (nimi puuttuu Wallechinskyn kirjasta) Aleksandr Ditjatin Gennadi Krysin Vladimir Martšenko Vladimir Tihonov valign=top Lutz Mack Bernd Jäger Michael Nikolay Roland Brückner Wolfgang Klotz Rainer Hanschke valign=top ==Naiset== ===Moniottelu=== Sija Urheilija Maa Pisteet Nadia Comăneci 79,275 Nelli Kim 78,675 Ljudmila Turištševa 78,625 ===Permanto=== Sija Urheilija Maa Pisteet Nelli Kim 19,850 Ljudmila Turištševa 19,825 Nadia Comăneci 19,750 ===Puomi=== Sija Urheilija Maa Pisteet Nadia Comăneci 19,950 Olga Korbut 19,725 Teodora Ungureanu 19,700 ===Nojapuut=== Sija Urheilija Maa Pisteet Nadia Comăneci 20,000 Teodora Ungureanu 19,800 Márta Egervári 19,775 ===Hyppy=== Sija Urheilija Maa Pisteet Nelli Kim 19,800 Carola Dombeck 19,650 Ljudmila Turištševa 19,650 ===Joukkuekilpailu=== Sija Urheilijat Maa Pisteet Nelli Kim Ljudmila Turištševa Olga Korbut Elvira Saadi Marija Filatova Svetlana Grozdova valign=top Nadia Comăneci Teodora Ungureanu Mariana Constantin Anca Grigoraș Gabriela Trusca Georgeta Gabor valign=top Gitta Escher Marion Kische Kerstin Gerschlau Angelika Hellmann Steffi Kräker Carola Dombeck valign=top ==Mitalitaulukko== 1\. 7 8 2 17 2\. 3 4 3 10 3\. 3 2 3 8 4\. 1 0 1 2 5\. 0 1 3 4 6\. 0 0 1 1 6\. 0 0 1 1 6\. 0 0 1 1 ==Lähteet== * ===Viitteet=== 1976 Luokka:Kesäolympialaiset 1976
Ban’ei

Ban’ei ( tai 輓曳競走, ban’ei-kyōsō) on japanilainen hevoskilpailujen muoto. Siinä hevoset vetävät perässään raskaita rekiä 200 metrin pituisella suoralla radalla, jolla on kaksi esteeksi rakennettua kukkulaa. Ban’ei-kilpailussa menestymiseen tarvitaan siis nopeuden lisäksi myös voimaa ja kestävyyttä. Ban’ei-kilpailuissa käytetyt hevoset ovat suurikokoisia ja polveutuvat Japaniin Euroopasta tuoduista työhevosista. Valtaosa niistä on kolmen eurooppalaisen kylmäverirodun, perchenhevosen, bretagnenhevosen ja belgiantyöhevosen risteymiä. Vuonna 2007 Hokkaidōn Obihirosta tuli viimeinen paikka, jossa reenvetokilpailuita vielä järjestetään. == Lähteet == == Aiheesta muualla == Luokka:Japanin urheilu
William de Corbeil

William de Corbeil (n. 1070–1136) oli Canterburyn arkkipiispa vuosina 1123–1136. Hän rakennutti Rochesterin linnan Englantiin. Hänet on haudattu Canterburyn tuomiokirkkoon. William toimi St Osythin augustinolaisluostarin priorina. Ralph d'Escuresin kuoleman jälkeen kuningas Henrik I päätti, että uusi priimas valitaan vapaalla vaalilla. Piispat eivät halunneet munkkia arkkipiispaksi ja William valittiin neljästä ehdokkaasta 2. helmikuuta 1123.Green 2006, s. Hän kuoli 21. marraskuuta 1136. ==Lähteet== * ===Viitteet=== Luokka:Canterburyn arkkipiispat Luokka:Katoliset arkkipiispat Luokka:Vuonna 1070 syntyneet Luokka:Vuonna 1136 kuolleet
Rodrigo Tello

thumb|Rodrigo Tello Rodrigo Álvaro Tello Valenzuela (s. 14. lokakuuta 1979 Santiago de Chile) on chileläinen jalkapalloilija. Tello edusti seuratasolla CF Universidad de Chileä (1999–2000), portugalilaista Sporting Clube de Portugalia (2001–2007), turkkilaisia Beşiktaş JK:ta (2007–2010), Eskişehirsporia (2010–2014), Elazığsporia (2014) ja Şanlıurfasporia (2014–2015) sekä jälleen kotimaassaan Audax Italianoa. Beşiktaş JK:n kanssa Tello on voittanut Turkin superliigan mestaruuden ja Turkin Cupin. Tello pelasi Chilen jalkapallomaajoukkueessa 36 ottelua ja teki niissä kolme maalia vuosina 2000–2010.. Hän saavutti vuonna 2000 pronssia Sydneyn kesäolympialaisissa. == Lähteet == == Aiheesta muualla == * Sports- reference.com: Rodrigo Tello * National-football-teams.com: Rodrigo Tello Luokka:Chileläiset jalkapalloilijat Luokka:Chileläiset olympiamitalistit Luokka:Vuonna 1979 syntyneet Luokka:Elävät henkilöt
Eizō Kenmotsu

Eizō Kenmotsu (, s. 13. helmikuuta 1948) on entinen japanilainen telinevoimistelija ja olympiavoittaja. Hän voitti yhteensä kolme joukkuekilpailun olympiakultaa ja kuusi henkilökohtaista olympiamitalia vuosien 1968, 1972 ja 1976 kisoissa. Hän voitti myös neljä henkilökohtaista ja kolme joukkuemaailmanmestaruutta. ==Saavutukset== ===Olympialaiset=== * México 1968 ** Kultaa joukkuekilpailussa ** Pronssia rekillä (19,375) ** Neljäs moniottelussa (114,90) ** Viides hevosella (19,050) ja nojapuilla (19,175) ** Kuudes permannolla (18,925) ja hypyssä (18,650) * München 1972 ** Kultaa joukkuekilpailussa ** Hopeaa moniottelussa (114,575) ** Pronssia hevosella (18,950) ja nojapuilla (19,250) ** Neljäs permannolla (18,925), hypyssä (18,550) ja rekillä (19,350) ** Viides renkailla (18,950) * Montréal 1976 ** Kultaa joukkuekilpailussa ** Hopeaa hevosella (19,575) ja rekillä (19,500) ** Viides renkailla (19,175) ** Kuudes permannolla (19,100) ===MM-kilpailut=== * Ljubljana 1970 ** Kultaa moniottelussa, rekillä ja joukkuekilpailussa ** Hopeaa permannolla, nojapuilla ja hevosella * Varna 1974 ** Kultaa nojapuilla ja joukkuekilpailussa ** Pronssia moniottelussa, hevosella ja rekillä * Strasbourg 1978 ** Kultaa nojapuilla ja joukkuekilpailussa ** Hopeaa moniottelussa ==Lähteet== * * * *Kenmotsu(nojapuut) Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1948 syntyneet Luokka:Elävät henkilöt
Hiroshi Kajiyama

Hiroshi Kajiyama (s. 13. kesäkuuta 1953) on 1970-luvulla maailman huipulla kilpaillut japanilainen telinevoimistelija ja olympiavoittaja. == Saavutukset == === Olympialaiset === * Montréal 1976 ** Kultaa joukkuekilpailussa ** Pronssia hypyssä (19,275) ** Viides moniottelussa (115,425) === MM-kilpailut === * Varna 1974 ** Kultaa joukkuekilpailussa ** Hopeaa permannolla ** Pronssia hypyssä * Strasbourg 1978 ** Kultaa joukkuekilpailussa ** Hopeaa nojapuilla == Lähteet == * * * Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1953 syntyneet Luokka:Elävät henkilöt
Simone Pepe

Simone Pepe (s. 30. elokuuta 1983) on italialainen jalkapalloilija, joka pelasi laitahyökkääjänä ja edusti pääsarjatasolla useita italialaisseuroja, muun muassa Udinesea ja Juventusta. Pepe on syntynyt Albano Lazialessa, kunnassa joka sijaitsee lähellä Roomaa. == Pelaajaura == === Seurajoukkueura === Pepe aloitti ammattilaisuransa kasvattajaseurassaan AS Romassa. Roomassa vuosina 2001–2003 hänet vuokrattiin Serie B -joukkue Calcio Leccoon ja Teramo Calcioon. 2003 hän kuitenkin siirtyi silloiseen Serie B -joukkueeseen Palermoon, joka sijoittui Serie B:n ensimmäiseksi ja nousi sarjaporrasra ylemmäs Serie A:han. Palermossa kuitenkin miellettiin niin, että Pepe ei ollut vielä valmis Serie A -debyttiin, niinpä hänet vuokrattiin 2004 Piacenza Calcioon, Serie B:hen. Piacenzassa Pepe ampui 12 maalia ja kesällä 2005 Palermon tähtihyökkääjä Luca Toni siirtyi Fiorentinaan, joka aukaisi Pepelle näyttöpaikan. Talven siirtoikkunan aikoihin Palermo vaihtoi Pepen yhdessä Nicola Santonin ja Salvatore Masiellon kanssa Udinesen David Di Micheleen. Kaudeksi 2006–2007 hänet kuitenkin vuokrattiin jälleen Serie B:hen, nyt Cagliariin, sillä Udinesen riveihin palasi maailmanmestaruuskilpailuissa 2006 loistanut Asamoah Gyan. 2006 marraskuussa Pepe pääsi vihdoin ampumaan ensimmäisen Serie A -maalinsa, edellistä seuraansa Palermoa vastaan viimeisellä minuutilla. Gyanin loukkaantuessa ja jättäessä Udinesen, Pepe solmi jatkosopimuksen Udinesen kanssa kesään 2012. Kesäkuussa 2010 Pepe kuitenkin siirtyi lainasopimuksella Juventukseen. Juventus osti Pepen 7,5 miljoonalla eurolla kesäkuussa 2011. === Maajoukkueura === Pepe on pelannut Italian maajoukkueessa vuodesta 2008 lähtien, mutta hän on edustanut myös junioritasolla Italiaa U-17, U-19 ja U-21 tasoilla. Pepe oli osa Italian alle 21-vuotiaiden joukkuetta vuoden 2006 U-21 EM-kisoissa, mutta ei päässyt pelaamaan. Lokakuussa 2008 Pepe teki debyyttinsä Italian A-maajoukkueessa, 2010 MM-kilpailuiden karsinnoissa Bulgariaa vastaan. == Lähteet == == Aiheesta muualla == * Pepe FIGC sivustolla * Pepe FIFA sivustolla Luokka:Italialaiset jalkapalloilijat Luokka:Vuonna 1983 syntyneet Luokka:Elävät henkilöt
Marcus Licinius Crassus Frugi

Marcus Licinius Crassus Frugi oli roomalainen poliitikko. Hän oli vuoden 27 jaa. konsuli, Tiberiuksen ollessa keisarina. Hänestä tuli keisari Claudiuksen ystävä ja Claudius myönsi hänelle triumfin tunnukset ja pappisviralla. Claudius antoi kuitenkin jostain syystä teloittaa hänet ja hänen vanhimman poikansa.Wellesley s. 17 Hänellä oli neljä poikaa * Marcus Licinius Crassus Frugi, vuoden 64 konsuli. * Gnaeus Pompeius Magnus, meni naimisiin Claudia Antonian kanssa vuonna 43. * Marcus Licinius Crassus Scribonianus * Lucius Calpurnius Piso Frugi Licinianus, Galba adoptoi hänet vuonna 69. == Lähteet == * === Viitteet === Luokka:Roomalaiset poliitikot Luokka:Syntymävuosi tuntematon Luokka:Kuolinvuosi tuntematon
Jürgen Gosch

Jürgen Gosch (9. syyskuuta 1943 Cottbus, Saksa – 11. kesäkuuta 2009 Berliini, Saksa) oli Saksan merkittävimpiä teatteriohjaajia. Gosch opiskeli DDR:ssä Valtion teatterikoulussa ja valmistui näyttelijäksi mutta ryhtyi pian ohjaajaksi. Hän työskenteli Theater Potsdamissa ja Volksbühnessä, kunnes vaikeuksiin jouduttuaan muutti 1978 länteen. Sen jälkeen hän toimi ohjaajana merkittävillä saksalaisilla näyttämöillä, viimeksi Berliinissä Deutsches Theaterissa ja herätti niin ihastusta kuin vihastustakin. Maineikkaan uran epäonnistumisen vaiheita oli johtajuus Berliinissä Schaubühnessä. ==Lähteet== Luokka:Saksalaiset teatteriohjaajat Luokka:Vuonna 1943 syntyneet Luokka:Vuonna 2009 kuolleet
Venrock

Venrock (sanoista venture ja Rockefeller) on yhdysvaltalainen pääomasijoitusyhtiö, joka toimii varhaisen vaiheen yritysten venture capital -rahoittajana. Yritys on eräs alan vanhimmista. Se perustettiin vuonna 1969 pohjautuen menestyksekkääseen, 1930-luvulla alkunsa saaneeseen Rockefeller- suvun sijoitustoimintaan. Venrockin päätoimipaikka on Piilaakson Palo Altossa. Yrityksellä on toimistot myös New Yorkissa, Cambridgessa (Massachusetts) ja Israelissa. Venrock on sijoittanut toimintansa aikana noin 2 miljardia dollaria 430 yritykseen. Näistä 124 on myöhemmin listautunut pörssiin ja 126 on ostettu tai fuusioitu. ==Taustaa== Pääomasijoittaja Laurance Spelman Rockefeller (1910–2004) oli varhaisimpia venture capital -rahoittajia. Hän oli neljäs kaikkiaan kuudesta John D. Rockefeller, Jr.:n lapsesta. Tammikuussa 1946 Laurance S. Rockefeller perusti Rockefeller Brothers, Inc. -yhtiön, joka oli ensimmäisiä toisen maailmansodan jälkeen perustettuja venture capital -rahoittajia. Yritys aloitti 1,5 miljoonan dollarin sijoitusomaisuudella. Osakkaita oli kuusi - Rockefellerin veljesviisikko sekä sisar Abby. Elokuussa 1969 yritys vaihtoi nimeä Venrock Associatesiksi. Venrockin ensimmäisiä sijoituksia vuonna 1969 oli Intel. ==Sijoituksia== *3Com *3Dfx *American Superconductor *Apple *Check Point *Intel *Nanosys *Slideshare *StrataCom *Zoominfo ==Lähteet== ==Aiheesta muualla== * Venrock Luokka:Yhdysvaltalaiset pääomasijoitusyhtiöt Luokka:Rockefellerin suku
Comodo Internet Security

Comodo Internet Security (CIS) on Comodo Groupin kehittämä ilmainen tietoturvaohjelmisto, joka on suunniteltu Microsoft Windows -laitteille. Se toimii IA-32- ja AMD64-suorittimilla. Virustorjuntaohjelma toimii Windowsin lisäksi OS X-, Ubuntu-, Debian-, Fedora-, Red Hat-, Mint-, CentOS- ja OpenSUSE-käyttöjärjestelmissä. == Tuotteet == Comodo Internet Securitystä on saatavilla kolme eri versiota; * CIS Free Edition - ilmainen virustorjunta- ja haittaohjelmien poisto-ohjelma. * CIS Pro Edition - maksullinen virustorjuntaohjelmisto, jossa mukana palomuuri. * CIS Complete Edition - maksullinen täysi paketti, joka mahdollistaa internetyhteyden salaamisen. === Ilmaisversion ominaisuuksia === * automaattiset päivitykset * taustasuojaus * ajastettu ja manuaalinen tarkastus * sähköpostin tarkastus * palomuuri * virustorjunta === Comodo Endpoint Security Manager (CESM) === Comodo Endpoint Security on yrityksille suunnattu hallinnointiohjelmisto, joka helpottaa sisäverkossa olevien Comodon virustorjunta- ja palomuuriohjelmien ylläpitoa.cso Endpoint Security Products: Part 1 CESM toimii Linux, PC ja Mac alustoilla. == Menestyminen == PC Magazinen tietoturva-analyytikko Neil J. Rubenking arvosteli Comodo Firewall Pro 3.0:en marraskuussa 2008 antaen sille 4.5/5 () pistettä. Testeissä ohjelman palomuuri sai ylistystä vaikka haittaohjelmien poistotyökalu ei yltänyt korkealle.pcmag Comodo Firewall Pro 3.0 Review Tammikuussa 2012 Rubenking antoi Comodo Internet Security 2012 Pro versiolle 4/5 () tähteä Comodon hyvän asiakastuen sekä tehokkaan haittaohjelmaskannerin johdosta.pcmag Comodo Internet Security Pro 2012 Review Vuoden 2013 helmikuussa Comodo Internet Security Complete v6 sai toimituksen valinta (Editor's Choice) palkinnon PC Magazinen testeistä. Se sai 4.5/5 () tähteä ja maininnan hyvästä hinta-laatusuhteestaan.pcmag Comodo Internet Security Complete 2013 Review Lokakuussa 2013 TopTenReviews.com sivuston testeissä Comodo Internet Security 2014 Complete versio sai 9.18/10 () tähteä, sekä maininnan parhaana palomuurina markkinoilla.toptenreviews Comodo Internet Security Pro 7 Review == Ongelmat == Helmikuussa 2016 paljastui, että ohjelma asentaa koneeseen VNC-etäkäyttöohjelman, jossa on helposti arvattava ja tietokoneen rekisteriin talletettu salasana.https://code.google.com/p/google- security-research/issues/detail?id=703 == Lähteet == == Aiheesta muualla == * Comodo Internet Security * Comodo Internet Security Free Luokka:Tietoturvaohjelmat
Shigeru Kasamatsu

pienoiskuva|Shigeru Kasamatsu vuonna 1973. Shigeru Kasamatsu (s. 16. heinäkuuta 1947) on entinen japanilainen telinevoimistelija ja olympiavoittaja.Sports Reference LLC Hän voitti Münchenissä 1972 olympiakultaa joukkuekilpailussa sekä kolme henkilökohtaista mitalia.Kluge, s. 310–313 Vuonna 1974 hän voitti neljä maailmanmestaruuttaSports123.com mutta joutui jättämään Montréalin 1976 olympialaiset väliin umpilisäkkeen leikkauksen vuoksi.Kluge, s. 634 Vuonna 1978 hän voitti vielä kaksi maailmanmestaruutta. ==Saavutukset== ===Olympialaiset=== * München 1972 ** Kultaa joukkuekilpailussa ** Hopeaa nojapuilla (19,375) ** Pronssia permannolla (19,025) ja rekillä (19,450) ** Neljäs hevosella (18,925) ** Viides moniottelussa (113,700) ===MM-kilpailut=== * Varna 1974 ** Kultaa moniottelussa, permannolla, hypyssä ja joukkuekilpailussa * Strasbourg 1978 ** Kultaa rekillä ja joukkuekilpailussa ** Hopeaa permannolla * Fort Worth 1979 ** Hopeaa joukkuekilpailussa ==Lähteet== * * * ===Viitteet=== Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1947 syntyneet Luokka:Elävät henkilöt
Aldo Gordini

Aldo Gordini (20. toukokuuta 1921 Bologna, Italia – 28. tammikuuta 1995 Pariisi, Ranska) oli ranskalainen F1-kuljettaja. Hän osallistui yhteen F1-osakilpailuun kaudella 1951, Ranskan GP:hen. Hän keskeytti kilpailussa, eikä saavuttanut pisteitä. Hän osallistui myös MM-sarjaan kuulumattomaan Pariisin GP:hen 1951, mutta keskeytti kilpailussa. Hän ajoi Simca-Gordinilla. Aldo oli Gordini-tallin perustajan Amédéé Gordinin poika. Hän työskenteli perheen yrityksessä mekaanikkona kilpaillen samalla F2-luokan kilpailuissa. Aldo osallistui vuoden 1951 Le Mansin 24 tunnin ajoon Gordinilla, mutta keskeytti kilpailussa bensapumppuongelmiin. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 Sijoitus Pisteet Equipe Gordini Simca-Gordini T11 Gordini Straight-4 SWI 500 BEL FRA Kesk. GBR GER ITA ESP - 0 == Lähteet == Luokka:Ranskalaiset Formula 1 -kuljettajat Luokka:Grand Prix -kuljettajat Luokka:Vuonna 1921 syntyneet Luokka:Vuonna 1995 kuolleet
Rohtoraunioyrtti

Rohtoraunioyrtti (Symphytum officinale) on monivuotinen lemmikkikasveihin kuuluva kasvi. == Ulkonäkö ja koko == Rohtoraunioyrtti kasvaa 30–120 senttimetriä korkeaksi. Sen varsi on karvainen, lehdet ovat ruodilliset ja johteiset. Kukat ovat kellomaisia ja 12–18 millimetriä pitkiä. Väriltään ne ovat tumman- tai vaaleansinipunaisia tai sinisiä. Kasvi kukkii kesä–syyskuussa. == Levinneisyys == Rohtoraunioyrttiä tavataan harvinaisena Etelä-Suomessa. Euroopassa sitä tavataan Pyreneitä ja Pohjoismaiden pohjoisosia lukuun ottamatta. Se on levinnyt ihmisen mukana myös Pohjois- Amerikkaan.Den virtuella floran: Rohtoraunioyrtti (Symphytum officinale) == Käyttö == Rohtoraunioyrtin juurta on käytetty rohdoslääkkeenä. Se sisältää allantoiinia. Nykyisin sen sisäistä käyttöä ei suositella maksavaurio- ja syöpävaaran takia.Eliaksen yrttitarha: Rohtoraunioyrtti (Symphytum officinale) (Internet Archive) Allantoiini edistää solujen uudistumista ja kasvua ja sitä voi käyttää ulkoisesti haavojen, mustelmien, ruhjeiden, reuman, nivelvaurioiden ja kivun hoitoon.Raipala-Cormier, Virpi: Luontoäidin kotiapteekki. Porvoo, WSOY 1998. == Lähteet == == Aiheesta muualla == * Yrttitarha: Rohtoraunioyrtti (Symphytum officinale) * ITIS: Symphytum officinale * United States Department of Agriculture (USDA): Symphytum officinale * Flora of China: Symphytum officinale * Dr. Duke's Phytochemical and Ethnobotanical Databases: Symphytum officinale Luokka:Raunioyrtit
The Long Road

The Long Road on kanadalaisen post-grunge-yhtye Nickelbackin neljäs studioalbumi. Se julkaistiin 23. syyskuuta 2003. == Kappaleet == # # # # # # # # # # # ==Kokoonpano== *Chad Kroeger - laulu, kitara *Ryan Peake - kitara, taustalaulu *Mike Kroeger - basso *Daniel Adair - rummut, taustalaulu == Arvostelut == * Imperiumi: 7/10Nickelback – The Long Road Viitattu 25.11.2022. * Soundi: Nickelback – The Long Road Viitattu 25.11.2022. == Lähteet == Luokka:Vuoden 2003 albumit Luokka:Nickelbackin albumit
Tammilehto

Tammilehto tarkoittaa seuraavia ;henkilöitä * Antti Tammilehto (s. 1954), basisti * Duarte Tammilehto (s. 1990), jalkapalloilija * Esko Tammilehto (s. 1958), jääpalloilija ja valmentaja * Herman Tammilehto (1902–1954), Seinäjoen kauppalanjohtaja * Hjalmar Tammilehto (1884–1945), kangastavarain tukkukauppias * Jiri Tammilehto (s. 1978), iskelmälaulaja * Niilo Tammilehto (1908–1991), teknikko ja yritysjohtaja, kauppaneuvos * Olavi Tammilehto (1919–2011), insinööri ja yritysjohtaja, kauppaneuvos * Olli Tammilehto (s. 1951), vapaa kirjoittaja ja tutkija * Pekka Tammilehto eli Topi Sorsakoski (1952–2011), laulaja * Raimo Tammilehto (s. 1943), pankinjohtaja ja entinen maa- ja metsätalousministeri * Seppo Tammilehto (s. 1952), muusikko, Antti Tammilehdon ja Topi Sorsakosken serkku * Tapio Tammilehto (1929–1978), muusikko, Antti Tammilehdon ja Topi Sorsakosken isä, Seppo Tammilehdon eno ;yrityksiä * Tammilehto Oy, autokauppa.
Horace Gould

Horace Gould syntyjään Horace Harry Twigg (20. syyskuuta 1921 Bristol – 4. marraskuuta 1968 Southmead) oli brittiläinen F1-kuljettaja. Hän osallistui 18 F1-osakilpailuun kausilla – ja . Hän saavutti yhteensä kaksi MM-pistettä ajamalla viidenneksi Britannian GP:ssä 1956. Hän osallistui myös F1-sarjan ulkopuolisiin kilpailuihin palkintorahojen vuoksi ja voitti niistä vuoden 1954 Castle Comben ja vuoden 1956 Aintreen. Gould omisti autokorjaamon Bristolissa, mutta rahavaikeudet rajoittivat hänen mahdollisuuksiaan osallistua kilpailuihin. Sarjan ulkopuolisten kilpailujen palkintorahojen lisäksi hän pystyi osallistumaan kilpailuihin Maseratilta hankittujen varaosien avulla, kunnes Maserati vetäytyi F1-sarjasta kauden jälkeen. Horacen pojat Martin ja Richard elävät nykyään Bristolissa. Martin kilpaili F3-luokassa ja hänen poikansa Daniel ja James Gould kilpailevat myös moottoriurheilussa. == Lähteet == Luokka:Brittiläiset Formula 1 -kuljettajat
Takeshi Katō

Takeshi Katō (25. syyskuuta 1942 – 24. heinäkuuta 1982) oli japanilainen telinevoimistelija ja olympiavoittaja.Sports Reference LLC Hän saavutti Méxicon 1968 olympialaisissa joukkuekultamitalin lisäksi pronssia permannolla,Kluge, s. 97–100 jonka voitti hänen veljensä Sawao Katō.Kluge, s. 187 Moniottelussa hän sijoittui viidenneksi edellään kolme muuta japanilaista ja yksi neuvostoliittolainen. ==Saavutukset== ===Olympialaiset=== * México 1968 ** Kultaa joukkuekilpailussa ** Pronssia permannolla (19,275) ** Neljäs hypyssä (18,775) ja nojapuilla (19,200) ** Viides moniottelussa (114,85) ja renkailla (19,050) ===MM-kilpailut=== * Dortmund 1966 ** Kultaa joukkuekilpailussa ** Hopeaa hypyssä ** Pronssia hevosella * Ljubljana 1970 ** Kultaa joukkuekilpailussa ** Pronssia permannolla ja hypyssä ==Lähteet== * * * ===Viitteet=== Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1942 syntyneet Luokka:Vuonna 1982 kuolleet
The State (albumi)

The State on post-grunge-yhtye Nickelbackin toinen albumi. Se julkaistiin 7. maaliskuuta 2000. == Kappaleet == # # # # # # # # # # # ==Kokoonpano== *Chad Kroeger - laulu, kitara *Ryan Peake - kitara, taustalaulu *Mike Kroeger - basso *Daniel Adair - rummut, taustalaulu == Arviot == * Allmusic: http://www.allmusic.com/album/r465286 == Aiheesta muualla == * The State discogs.com -sivustolla == Lähteet == Luokka:Vuoden 2000 albumit Luokka:Nickelbackin albumit
Curb

Curb on post-grunge-yhtye Nickelbackin esikoisalbumi, joka julkaistiin alun perin omakustanteena vuonna 1996. ==Kappaleet== ==Kokoonpano== *Chad Kroeger - laulu, kitara *Ryan Peake - kitara, taustalaulu *Mike Kroeger - basso *Daniel Adair - rummut, taustalaulu == Arviot == * Allmusic: http://www.allmusic.com/album/r595956 == Lähteet == == Aiheesta muualla == * Curb discogs.com-sivustolla Luokka:Vuoden 1996 esikoisalbumit Luokka:Nickelbackin albumit
Khadija Arib

Khadija Arib (s. 10. lokakuuta 1960 Hedami, Marokko) on marokkolaissyntyinen alankomaalainen työväenpuolueen poliitikko. Hän on istunut maan edustajainhuoneessa vuosina 1998–2006 ja jälleen vuodesta 2007. Arib valittiin edustajainhuoneen puhemieheksi tammikuussa 2016. Arib on opiskellut sosiaalityötä nykyisessä Amsterdamin ammattikorkeakoulussa (). Työuransa hän aloitti sosiaalityöntekijänä. Vuonna 1995 Arib suoritti sosiologian tutkinnon Amsterdamin yliopistosta. Ennen poliittista uraansa Arib toimi muun muassa sosiaalialan johtotehtävissä Amsterdamin kaupungin palveluksessa vuosina 1992–1998 ja tutkijana Rotterdamin Erasmus-yliopistossa 1992–1995. == Lähteet == == Aiheesta muualla == * Viralliset sivut Luokka:Alankomaalaiset poliitikot Luokka:Vuonna 1960 syntyneet Luokka:Elävät henkilöt
Shūji Tsurumi

Shūji Tsurumi (, s. 29. tammikuuta 1938 Tokio) on entinen japanilainen telinevoimistelija ja olympiavoittaja. ==Saavutukset== ===Olympialaiset=== * Rooma 1960 ** Kultaa joukkuekilpailussa ** Pronssia hevosella (19,150) ** Neljäs moniottelussa (114,55) ** Kuudes hypyssä (19,150) * Tokio 1964 ** Kultaa joukkuekilpailussa ** Hopeaa moniottelussa (115,400), hevosella (19,325) ja nojapuilla (19,450) ** Neljäs hypyssä (19,225) ** Viides renkailla (19,275) ===MM-kilpailut=== * Dortmund 1966 ** Kultaa joukkuekilpailussa ** Hopeaa moniottelussa ==Lähteet== * * * Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1938 syntyneet Luokka:Elävät henkilöt
Oak Investment Partners

Oak Investment Partners on yhdysvaltalainen pääomasijoitusyhtiö, joka toimii varhaisen vaiheen yritysten venture capital -rahoittajana. Se sijoittaa muun muassa viestintä-, tieto- ja viestintäteknologia-, nettimedia-, terveyspalvelu- ja vähittäiskaupan alalla toimiviin yrityksiin. Oak Investment Partnersin päätoimipaikka on Westportissa, Connecticutissa. Yrityksellä on toimistot myös Piilaakson Palo Altossa ja Minneapolisissa. Oak Investment Partners hallinnoi 8,4 miljardin dollarin sijoitusomaisuutta. ==Sijoituksia== *Compaq *Dick's Sporting Goods *Huffington Post *Index Ventures *Office Depot *SanDisk *Seagate *Whole Foods Market ==Lähteet== ==Aiheesta muualla== * Oak Investment Partners Luokka:Yhdysvaltalaiset pääomasijoitusyhtiöt
Pariterapiaa

Pariterapiaa on PMMP:n kolmas single yhtyeen viidenneltä albumilta Veden varaan. Single julkaistiin digitaalisesti 29. kesäkuuta ja CD:nä sekä 12"-vinyylinä 1. heinäkuuta 2009.http://www.levykauppax.fi/artist/pmmp/pariterapiaa/single/ Levykauppa Äx: PMMP - Pariterapiaa Kappale oli mukana The Voicen Kesähitti 2009 -äänestyksessä, jossa se sijoittui lopulta neljänneksi.http://www.voice.fi/index.php?option=com_sbscompetition&tmpl;=competition&cid;=112 Kesähitti 2009 -ehdokkaat http://www.voice.fi/index.php?option=com_sbscompetition&tmpl;=competition&cid;=112%C2%A0%C2%A0%C2%A0 Kesähitti 2009 -tulokset ==Kappaleet== ;Maxi-single # # # # # Viimeinen valitusvirsi (Video) # Lautturi (Video) ;Digitaalinen / 12"-vinyyli # Pariterapiaa # Pariterapiaa (T.A. Kaukolampi 10 Mg remix) # Pariterapiaa (Uusi Fantasia remix) # Pariterapiaa (Pox Mawer rmx) ==Listasijoitukset== Lista Paras sijoitus Suomen virallinen latauslista 22 Suomen virallinen singlelista 12 == Lähteet == Luokka:Vuoden 2009 kappaleet Luokka:PMMP:n kappaleet
Stojan Deltšev

Stojan Deltšev (s. 3. heinäkuuta 1959) on entinen bulgarialainen telinevoimistelija ja olympiavoittaja. Hänen lisäkseen on bulgarialaisvoimistelijoista olympiavoittoon yltänyt vain Ljubomir Geraskov vuonna 1988. Eri telineistä Deltšev menestyi parhaiten rekillä. Deltšev osallistui arvokilpailuihin ensimmäisen kerran 15-vuotiaana Bernin EM- kilpailuissa 1975.Kluge, s. 848 Montréalin 1976 olympialaisissa hän osallistui vain joukkuekilpailuun, jossa Bulgarian joukkue sijoittui 12:nneksi eli viimeiseksi.Sports Reference LLCKluge, s. 533 Vilnan EM-kilpailuissa 1977 Deltšev saavutti ensimmäisen arvokisavoittonsa rekillä. Strasbourgin MM- kilpailuissa 1978 hän saavutti pronssia hevosella ja rekillä. Essenin EM- kilpailuissa 1979 hän voitti kultaa moniottelussa ja permannolla ja saavutti hopeaa rekillä sekä pronssia hypyssä.Sports123.com Moskovan 1980 olympialaisissa Deltšev voitti rekillä kultaa 19,825 pisteellä. Moniottelussa hän sai pronssia 118,800 pisteellä edellään neuvostoliittolaiset Aleksandr Ditjatin ja Nikolai Andrianov. Lisäksi hän sijoittui viidenneksi joukkuekilpailussa, renkailla (19,475 pistettä), hypyssä (19,700) ja nojapuilla (19,575).Kluge, s. 753–755 ==Lähteet== * * * ===Viitteet=== Luokka:Bulgarialaiset olympiavoittajat Luokka:Bulgarialaiset telinevoimistelijat Luokka:Vuonna 1959 syntyneet Luokka:Elävät henkilöt
Highland Capital Partners

Highland Capital Partners on yhdysvaltalainen pääomasijoitusyhtiö, joka toimii varhaisen vaiheen yritysten venture capital -rahoittajana. Se sijoittaa muun muassa viestinnän, digitaalisen median, terveydenhuollon ja tieto- ja viestintäteknologian aloilla toimiviin yrityksiin. Highland Capital Partnersin päätoimipaikka on Lexingtonissa, Massachusettsissa. Yrityksellä on toimistot myös Piilaakson Menlo Parkissa, Genevessä ja Shanghaissa. Highland Capital Partners hallinnoi 3 miljardin dollarin sijoitusomaisuutta. ==Sijoituksia== *Ask Jeeves *Avid Technology *Digg *Fiserv *Glasses Direct *Lycos *MapQuest *Metacafe *Staples *Sybase ==Lähteet== ==Aiheesta muualla== * Highland Capital Partners Luokka:Yhdysvaltalaiset pääomasijoitusyhtiöt
Ljubomir Geraskov

Ljubomir Geraskov (s. 27. joulukuuta 1968 Sofia) on entinen bulgarialainen telinevoimistelija ja olympiavoittaja. Hänen lisäkseen on bulgarialaisvoimistelijoista olympiavoittoon yltänyt vain Stojan Deltšev vuonna 1980. Geraskov saavutti vuonna 1987 Moskovassa EM-hopeaa hevosella sekä Rotterdamissa MM-pronssia permannolla ja hevosella. Soulin 1988 olympialaisissa hän voitti hevosella kultaa tasapistein 19,950 unkarilaisen Zsolt Borkain ja neuvostoliittolaisen Dmitri Bilozertševin kanssa. Joukkuekilpailussa hän sijoittui viidenneksi ja henkilökohtaisessa moniottelussa 23:nneksi. ==Lähteet== * * * Luokka:Bulgarialaiset olympiavoittajat Luokka:Bulgarialaiset telinevoimistelijat Luokka:Vuonna 1968 syntyneet Luokka:Elävät henkilöt
Benchmark Capital

Benchmark Capital on yhdysvaltalainen pääomasijoitusyhtiö, joka toimii varhaisen vaiheen yritysten venture capital -rahoittajana. Sen tunnuksenomainen piirre on sijoitukset avoimen lähdekoodin ohjelmistoja kehittäviin yrityksiin, joita se tekee hanakasti. Benchmark Capitalin päätoimipaikka on Piilaakson Menlo Parkissa. Yrityksellä on toimisto myös Israelissa. Benchmark Capital hallinnoi 2,5 miljardin dollarin sijoitusomaisuutta. Syyskuussa 2009 Benchmark Capital palkkasi suomalaisen Mårten Mickosin (ex-MySQL) Entrepreneur in Residence -toimeen. ==Sijoituksia== *Allposters.com *EBay *Friendster *Igglo *Juniper Networks *Metacafe *MySQL *Red Hat *Second Life *Sulake Corporation *Twitter ==Balderton Capital== Balderton Capital, entinen Benchmarkin Euroopan tiimi, perustettiin vuonna 2000. Balderton itsenäistyi Benchmarkista 2007, joskin ne ovat edelleen läheisessä kanssakäymisessä. Balderton Capitalin toimipaikka on Lontoo. ==Lähteet== ==Aiheesta muualla== * Benchmark Capital Luokka:Yhdysvaltalaiset pääomasijoitusyhtiöt
Power Rangers in Space

Power Rangers in Space oli vuonna 1998 esitetty yhdysvaltalainen 43-osainen lasten televisiosarja, joka on samalla viides Power Rangers -sarja. Se perustuu Super Sentain sarjaan Denji Sentai Megaranger. In Space esitteli täysin erilaisen juonen verrattuna neljään edelliseen sarjaan. Lisäksi pitkään edellisissä sarjoissa esiintyneet hahmot ja näyttelijät eivät enää jatkaneet sarjan juonessa mukana. ==Avaruusrangerit== *Andros toimii Punaisena Rangerina, joka on kotoisin KO-35 planeetalta. Hän käyttää voimiaan pääasiassa taistellakseen Astronemaa vastaan. *TJ Johnson toimii Sinisenä Rangerina ja ryhmän varajohtajana. Hän oli aikaisemmin Punainen Turbo Ranger. *Carlos Vallerte toimii Mustana Rangerina. Hän oli aikaisemmin Vihreä Turbo Ranger. *Ashley Hammond toimii Keltaisena Rangerina. *Cassie Chan toimii Vaaleanpunaisena Rangerina. *Zhane toimii Hopea Rangerina, jota pidettiin staasisessa tilassa useita vuosia loukkaantumisensa vuoksi pelastaessaan Androsin. Myöhemmin hänet herätettiin tilastaan ja liitettiin Rangereiden ryhmään kuudenneksi jäseneksi. ==Rooleissa== ===Äänirooleissa=== ==Lähteet== * Lista In Spacen jaksoista TV.comissa Luokka:1990-luvun yhdysvaltalaiset scifi- sarjat Space Luokka:Avaruusaiheiset televisiosarjat
Naif Hazazi

Naif Hazazi (s. 27. heinäkuuta 1988 Jedda) on saudiarabialainen jalkapalloilija. Hänen seuransa on jeddalainen Al-Ittihad. Hän aloitti kansainvälisen uransa Saudi-Arabian jalkapallomaajoukkueessa vuonna 2008.National-football-teams.com: Naif Hazazi Hän on saanut tarjouksia nimeämättömältä Bundesliigan seuralta Saksasta ja Al-Jazira Clubilta Yhdistyneistä arabiemiraateista. Hän on suorittanut kotimaassaan jalkapallouransa ohella sotilaspalvelustaNaif Hazazi receives a Bundesliga offer vapaaehtoisena (Saudi-Arabiassa ei ole asevelvollisuuttaWar Resisters' International: Country report and updates: Saudi Arabia). == Lähteet == Luokka:Saudiarabialaiset jalkapalloilijat Luokka:Vuonna 1988 syntyneet Luokka:Elävät henkilöt
Kotkan kauppahalli

Kotkan kauppahalli oli Kotkan keskustassa sijainnut yksityinen kauppahalli. Rakennus sijaitsi Kauppatorin kulmalla Keskuskadun ja Kauppakadun kulmauksessa, rakentamisajankohtana katujen nimet olivat Aleksanterinkatu ja Koulukatu. ==Historia== Kauppahallia kutsutaan myös Kotkan II kauppahalliksiGyllenberg, 2007, s. 100, koska se rakennettiin korvaamaan vuonna 1883 rakennettu ja tulipalossa vuonna 1896 tuhoutunut puurakenteinen ensimmäinen kauppahalli. Kotkan kauppahallin rakennuttajana toimi sotakamreeri Ernst J. Salmén.Gyllenberg, 2007, s. 21 Tiilirakenteisen kauppahallin suunnitteli tunnettu helsinkiläinen arkkitehtitoimisto Grahn, Hedman & Wasastjerna 1897 ja se valmistui vuonna 1898. Pohjaltaan L-kirjaimen muotoisena Kotkan halli poikkesi muista suomalaisista kauppahalleista. Kulmassa kohosi koristeellinen kaarikattoinen torni. Hallin esikuvana lienee ollut Tukholman Östermalmin kauppahalli. Tyyliltään rakennus edusti uusgotiikkaa.Gyllenberg, 2007, s. 27 Kauppahallin alkuvuosina sisärakenteet tuhoutuivat tulipalossa kahteen kertaan. Vielä 1960-luvulla kauppahalli oli suosittu ostospaikka, jossa kävi lauantaisin 3 000 asiakasta. Kauppahalli suljettiin 27. helmikuuta 1973, koska toiminta ei ollut loppuvaiheessa enää kannattavaa. Syksyllä 1973 Kotkan kaupunginvaltuusto vuokrasi tontin Kesko Oy:lle. ==Purkaminen== Kotkan kauppahalli purettiin vuonna 1974. Rakennuksen säilyttämisen puolesta ja vastaan käytiin pitkään kiivasta väittelyä. Purkamisen yksityiskohdista on eri lähteiden mukaan erilaista tietoa. Eräiden lähteiden mukaan Museovirasto ehdotti Kymen lääninhallitukselle kauppahallin väliaikaista suojelemista, jotta sen rakennustaiteelliset ja kulttuurihistorialliset arvot voitaisiin selvittää. Kymen lääninhallitus hyväksyi Museoviraston ehdotuksen 1. helmikuuta 1974, mutta sen antama päätös purkukiellosta ei ehtinyt perille,Gyllenberg, 2007, s. 95 vaan Kesko Oy olisi aloittanut kauppahallin purkamisen edellisenä yönä. Toisten lähteiden mukaan purkaminen aloitettiin yöllä 5. helmikuuta 1974. Toisaalta on esitetty, että mitään Museoviraston ehdottamaa Kymen lääninhallituksen päätöstä suojelemisesta ei olisi koskaan tehty, vaan lääninhallitus olisi antanut luvan purkamiselle. == Lähteet == * === Viitteet === == Aiheesta muualla == * Kotkan ympäristöseura: Valokuvagalleria Luokka:Kauppahallit Luokka:Kotkan historia Luokka:Suomen entiset rakennukset ja rakennelmat Luokka:Kotkan rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Juri Titov

Juri Jevlampijevitš Titov (, s. 27. marraskuuta 1935 Omsk) on entinen neuvostoliittolainen telinevoimistelija ja olympiavoittaja. Vuosina 1976–1996 hän toimi Kansainvälisen Voimisteluliiton (FIG) puheenjohtajana. Titov voitti ainoan olympialaisen kultamitalinsa Melbournen 1956 kisojen joukkuekilpailussa. Tuolloin hän saavutti lisäksi hopeaa rekillä (pisteet 19,40) sekä pronssia moniottelussa (113,80) ja hypyssä (18,75). Hevosella (19,00) ja permannolla (18,95) hän sijoittui viidenneksi. Rooman 1960 olympialaisissa hän saavutti hopeaa joukkuekilpailussa ja permannolla (19,325) sekä pronssia moniottelussa (115,60). Lisäksi hän oli neljäs hypyssä (19,20), viides rekillä (19,40), nojapuilla (19,20) ja hevosella (18,95) sekä kuudes renkailla (19,275). Tokion 1964 olympialaisissa hän saavutti hopeaa joukkuekilpailussa ja rekillä (19,55). Moskovan MM-kilpailuissa 1958 Titov voitti kultaa hypyssä ja joukkuekilpailussa sekä saavutti pronssia moniottelussa, permannolla, renkailla ja rekillä. Prahan MM-kilpailuissa 1962 hän voitti kultaa moniottelussa ja renkailla sekä saavutti hopeaa joukkuekilpailussa. Euroopan-mestaruuden Titov voitti vuonna 1957 hypyssä, vuonna 1959 moniottelussa, hevosella, renkailla, hypyssä ja nojapuilla sekä vuonna 1961 renkailla ja rekillä. ==Lähteet== * * * Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Kansainvälisen olympiakomitean jäsenet Luokka:Vuonna 1935 syntyneet Luokka:Elävät henkilöt
Unioni kansakuntien Euroopan puolesta -ryhmä

Unioni kansakuntien Euroopan puolesta -ryhmä (UEN, ) oli vuosina 1999–2009 toiminut Euroopan parlamentin oikeistolainen ja euroskeptinen ryhmä. Ryhmä liittyy eurooppalaiseen kansalliskonservatiivien Allianssi kansakuntien Euroopan puolesta (AEN) -yhteistyöelimeen. Ryhmän seuraajaksi tuli vuonna 2009 Vapaa ja demokraattinen Eurooppa -ryhmä, johon liittyivät myös entisen Itsenäisyys/demokratia-ryhmän jäsenet. Vuonna 1999 perustetun ryhmän ajavina voimina on pidettiin Irlannin Fianna Fáilia ja Italian Alleanza Nazionalea. Puolan liityttyä Euroopan unioniin puolalaiset nousivat ryhmän suurimmaksi kansallisuudeksi. Ryhmässä oli kuitenkin merkittäviä poliittisia erovaisuuksia. Laajasti ottaen se oli kansalliskonservatiivinen, ja joidenkin jäsenten lausunnot aiheuttivat kotimaassa kritiikkiä Fianna Fáilia kohtaan. == Jäsenet == * Dansk Folkeparti, Tanska * Fianna Fáil, Irlanti * Alleanza Nazionale, Italia * Lega Nord, Italia * La Destra, Italia * Tēvzemei un Brīvībai, Latvia * Lietuvos valstiečių liaudininkų sąjunga, Liettua * Tvarka ir teisingumas, Liettua * Laki ja oikeus, Puola * Puolalaisten perheiden liiga, Puola * Puolan tasavallan itsepuolustus, Puola * Polskie Stronnictwo Ludowe "Piast", Puola Luokka:Europarlamenttiryhmät
Valentin Muratov

| Valentin Ivanovitš Muratov (, 30. heinäkuuta 1928 – 6. lokakuuta 2006) oli neuvostoliittolainen telinevoimistelija ja olympiavoittaja. Muratov voitti Helsingin 1952 olympialaisissa kultaa joukkuekilpailussa sekä sijoittui moniottelussa neljänneksi (113,65 pistettä), renkailla viidenneksi (19,35) ja nojapuilla kahdeksanneksi (19,25). Melbournen 1956 olympialaisissa Muratov voitti kultaa joukkuekilpailussa, permannolla (19,20) ja hypyssä tasapistein 18,85 saksalaisen Helmut Bantzin kanssa. Renkailla hän saavutti hopeaa (19,15) ja moniottelussa sijoittui viidenneksi (113,30). Rooman MM-kilpailuissa 1954 Muratov voitti kultaa joukkuekilpailussa, moniottelussa (jakoi voiton Viktor Tšukarinin kanssa), permannolla (jakoi voiton Masao Takemoton kanssa) ja rekillä. Lisäksi hän saavutti pronssia renkailla. Valentin Muratovin puoliso oli voimistelun olympiavoittaja Sofija Muratova. ==Lähteet== * * * Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1928 syntyneet Luokka:Vuonna 2006 kuolleet
Nousee huiviin

Nousee huiviin on Teuvo Lomanin single, joka julkaistiin 1. kesäkuuta 2009. Kappaleen Nousee huiviin on säveltänyt ja sanoittanut Antti Loberg ja Kim Reiter ja sen on ovat tuottaneet Kim Reiter ja Jorma "Hämis" Hämäläinen, sekä Teuvo Loman. == Kokoonpano == * Teuvo Loman – laulu * Teemu Vehkala – rummut, koskettimet, perkussiot, sovitus * Juha "Aittis" Aitakangas – kitarat * Harri Rantanen – basso * Niko Laurenne – taustalaulu * Kim Reiter – taustalulu * Jokke Seppälä – taustalaulu == Lähteet == Luokka:Suomalaiset popkappaleet Luokka:Vuoden 2009 kappaleet
Virtua Tennis 2009

Virtua Tennis 2009 on Segan julkaisema tennispeli. Peli on julkaistu 28. toukokuuta 2009 PlayStation 3:lle, Wii:lle, Windowsille ja Xbox 360:lle. Peli kuuluu Virtua Tennis -pelisarjaan ja sen edeltäjä on Virtua Tennis 3. == Aiheesta muualla == * Luokka:PlayStation 3 -pelit Luokka:Urheilupelit Luokka:Vuoden 2009 videopelit Luokka:Wii-pelit Luokka:Windows-pelit Luokka:Xbox 360 -pelit
Albert Azarjan

Albert Vagharšaki Azarjan (, , 11. maaliskuuta 1929 Gjandža, Azerbaidžanin SNT, Neuvostoliitto, nykyinen Gəncə, Azerbaidžan – 5. syyskuuta 2023 Jerevan, Armenia) oli neuvostoliittolainen telinevoimistelija ja olympiavoittaja. Parhaiten hän menestyi renkailla. Azarjan voitti Melbournen 1956 olympialaisissa kultaa joukkuekilpailussa sekä pistein 19,35 renkailla. Nojapuilla hän sijoittui viidenneksi (19,00 p), moniottelussa seitsemänneksi (112,55) ja rekillä kahdeksanneksi (18,95). Rooman 1960 olympialaisissa hän voitti toistamiseen kultaa renkailla, nyt pistein 19,725. Joukkuekilpailussa hän saavutti hopeaa. Azarjan voitti sekä Roomassa 1954 että Moskovassa 1958 maailmanmestaruudet renkailla ja joukkuekilpailussa. Jälkimmäisissä kisoissa hän saavutti lisäksi hopeaa rekillä. Euroopan-mestaruuden Azarjan voitti Frankfurtissa 1955 renkailla ja nojapuilla. Albert Azarjanin poika Eduard Azarjan on myös voimistelun olympiavoittaja. ==Lähteet== * * * ===Viitteet=== Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1929 syntyneet Luokka:Vuonna 2023 kuolleet